[{"text_idx": "#000001", "text": "Salutleteroj okaze de 120 jarig\u0302o de HEA"}, {"text_idx": "#000004", "text": "Mi s\u0302atus sincere gratuli la Hungarian Esperanto-Asocion pro la 120-a datreveno de g\u0302ia fondig\u0302o, kaj deziri al vi sukcesan kaj g\u0302ojplenan feston la 10-an de aprilo."}, {"text_idx": "#000005", "text": "Hungario okupas s\u0302losilan lokon en la historio de la Esperanto-kulturo kaj komunumo. Via bela lando produktis la literaturan genion de Kolomano Kalocsay kaj Julio Baghy, de Istva\u0301n Nemere kaj de multaj aliaj unuaklasaj verkistoj. Kiam rolo ie ajn estas proponita por Esperanto la c\u0302efa argumento de la kontrau\u0306uloj estas ke \u201cg\u0302i ne havas kulturon\u201d. Ni, Esperanto-parolantoj, scias, ke tio malveras kaj ege maljustas. La plej efika maniero kontrau\u0306batali tiajn nepravigajn atakojn kontrau\u0306 Esperanto estas la oficiala agnosko, fare de sendependaj s\u0302tatoj, de Esperanto kiel parto de la nemateria kultura heredaj\u0302o de pli kaj pli da eu\u0306ropaj landoj, kaj de Eu\u0306ropo."}, {"text_idx": "#000006", "text": "Pollando (2014) kaj Kroatio (2019) jam faris tiun c\u0302i pas\u0302on, kiu egalas al oficiala agnosko de Esperanto kiel lingvo de kulturo. Aliaj EU-landoj, kiel Litovio, C\u0302eh\u0302io kaj Slovakio laboras en la sama direkto. Sukcesa oficiala agnosko de esperanto en Hungario donus grandegan akcelon al nia lingvo. C\u0302i tio estas nia unua prioritato. Mi ege g\u0302ojas pro la unuaj jam konkretaj , oficialaj pas\u0302oj esperplenaj , faritaj de vi kiel prezidanto de HEA al la deklarigo de tradicioj Esperantistaj kiel Nacian Kulturan Trezoron de Hungario. La vojo estos longa kaj malfacila kaj g\u0302i postulos fortan unuecon de la tutlanda hungara movado, kaj de c\u0302iuj hungaraj Esperantistoj."}, {"text_idx": "#000007", "text": "Mi deziras al la Esperanto-movado en Hungario dau\u0306ran sukceson, kaj mi certigas al vi la fortan subtenon de EEU por c\u0302iuj viaj laboroj por Esperanto kaj por lingva justeco en Eu\u0306ropo kaj en la tuta mondo."}, {"text_idx": "#000009", "text": "Okaze de via 120-jara jubileo bonvolu akcepti tre korajn bondezirojn el Kroatio. Ni levas glason al via jubileo kaj deziras ke revenu la gloraj tempoj al la hungara Esperantujo. Vi estis por ni inspiro ekde la jaro 1907 kiam la hungara barono en Rijeka staris c\u0302e la lulilo de la kroata Esperanto-Movado. (Li fug\u0302is baldau\u0306 al Ido, sed la impulso mem tre gravis.)"}, {"text_idx": "#000010", "text": "Ni deziras al vi sukceson en tre grava afero pri kiu nun zorgas via prezidanto: klopodi protekti Esperanton kiel enlandan nematerian kulturan heredaj\u0302on, tiel kiel tion faris poloj kaj ankau\u0306 kroatoj en 2017. Ni bezonis tri jaroj da konvikado ke pli ol cent jaroj da bus\u0302a kaj skriba tradicio transdonita de generacio al generacio meritas eniri la nacian liston de la protektita kultura heredaj\u0302o. Se Hungario atingus ion similan, ni povus farig\u0302i la triopo kiu petos la similan tutgloban protekton de Esperanto c\u0302e UNESCO. Ni bezonas vin por partneroj en tiu klopodo. Nur slavaj popoloj ne povas tion elbatali."}, {"text_idx": "#000011", "text": "Permesu aparte danki al tiuj hungaraj esperantistoj kiuj voc\u0302donis c\u0302e la aktuala \u201eKonferenco pri la estonteco de Eu\u0306ropo\u201c pri la propono ke Eu\u0306ropo ne estu nur anglalingva, sed multlingva. Per tio vi donis vian voc\u0302on al nia kroata projekto \u201eMultlingva akcelilo\u201c, la ilo kiu helpu atingi plurlingvecon.Antau\u0306en, karaj hungaraj esperantistoj, al via nova jardeko!"}, {"text_idx": "#000012", "text": "Tre kore,Spomenka S\u030ctimecPrezidantino de Kroata Esperanto-Ligo"}, {"text_idx": "#000013", "text": "120 jaroj de Hungaria Esperanto-Asocio >"}, {"text_idx": "#000016", "text": "19a IMEK en Budapes\u0302to \u2013 2014"}, {"text_idx": "#000019", "text": "Eszperanto\u0301 nyelvtanfolyamA MESZ weba\u0301ruha\u0301zaHi\u0301rlevelek, kiadva\u0301nyok1% felaja\u0301nla\u0301sa"}]